Օսկար Ուստարի

**Օսկար Ալֆրեդո Ուստարի** (born 3 July 1986,), արգենտինացի պրոֆեսիոնալ ֆուտբոլիստ, ով հանդես է գալիս որպես դարպասապահ ՄԼՍ-ի Ինտեր Մայամի ակումբում:
 
Ինդեպենդիենտենում սկսելուց հետո, նա իր պրոֆեսիոնալ կարիերայի մեծ մասն անցկացրել է Իսպանիայում, հիմնականում Խետաֆեում, որտեղ նրա խաղային շրջանը խաթարվել է վնասվածքների պատճառով։ Նա նաև մի քանի մրցաշրջան խաղացել է Մեքսիկայի առաջնությունում։

Ուստարին ներկայացրել է Արգենտինան 2006 թվականի Աշխարհի առաջնությունում և երկրի հետ ոսկե մեդալ նվաճել 2008 թվականի Ամառային օլիմպիական խաղերում։

## Ակումբային կարիերա
Ծնվել է Արգենտինայի Բուենոս Այրես նահանգի Ամերիկա քաղաքում, Ուստարին 14 տարեկանում միացել է Ինդեպենդիենտեի երիտասարդական թիմին։ Էմիլիանո Մոլինայի և Լուկաս Մոլինայի անժամանակ մահը՝ երկուսն էլ խաղում էին նրա դիրքում, նրան սպասվածից ավելի շուտ առաջին թիմ տեղափոխեցին, և նա իր նորամուտը Պրիմերա Դիվիզիոնում նշել է 2005 թվականի հոկտեմբերի 5-ին՝ «Նյուելս Օլդ Բոյզի» դեմ 2-0 հաշվով հաղթանակում, Ավելյանեդայի կողմում առաջին ընտրություն մնալով հաջորդող մրցաշարերում՝ և՛ Խորխե Բուրուչագայի, և՛ Միգել Անխել Սանտորոյի (երկուսն էլ ակումբի նախկին խաղացողներ, վերջինս նաև դարպասապահ) ղեկավարության ներքո։

2007 թվականի հունիսի 10-ին Ուստարին 11 մետրանոց հարվածից գոլ է խփել «Կիլմեսի» դեմ խաղում, իսկ հետո վնասվածքով դուրս է եկել խաղադաշտից և բաց է թողել տարվա Կոպա Ամերիկան: Մեկ ամիս անց նա 4 միլիոն եվրոյով տեղափոխվել է Իսպանիական «Խետաֆե» ակումբ, իր հայրենակից դարպասապահ Ռոբերտո Աբբոնդանցիերիի հետ միասին: Նրա պաշտոնական նորամուտը կայացել է 2007 թվականի սեպտեմբերի 26-ին՝ Լա Լիգայում Վալենսիայի դեմ 2:1 հաշվով պարտությամբ։ Նա առաջին ընտրություն Իսպանիայի գավաթի փոխչեմպիոնի արշավում, ներառյալ նույն մրցակցի դեմ 3-1 հաշվով պարտությամբ ավարտված եզրափակիչում։

Ուստարին Մադրիդում իր խաղի ընթացքում դժվարություններ է ունեցել՝ անկայուն ելույթների և մի շարք վնասվածքների պատճառով։ 2012 թվականի հուլիսի 17-ին, վնասվածքների պատճառով 14-ամսվա դադարից հետո, նա դադարեցրեց իր պայմանագիրը, որը դեռ մեկ տարի գործելու էր։

2012 թվականի հուլիսի 25-ին Ուստարին վերադարձել է իր երկիր և միացել Բոկա Խունիորսին։ Նա մեկ տարի անց վերադարձավ Իսպանիա՝ «Ալմերիայի» կազմում, որը նոր էր վերադարձել Լա Լիգա։

2014 թվականի հունվարի 21-ին, ընդամենը չորս Copa del Rey-ի խաղից հետո, Ուստարին ազատվեց անդալուսցիներից և վեց ամսվա պայմանագիր է կնքել Սանդերլենդի հետ։ Նա իր նոր թիմի կազմում նորամուտը նշել է չորս օր անց՝ Անգլիայի գավաթի 1/4 եզրափակչում Քիդերմինսթեր Հարիերսի դեմ տանը տարած 1-0 հաշվով հաղթանակում չոր խաղ անցկացնելով։ Նա նաև դարպասում էր մրցաշարի հաջորդ խաղում, և արդյունքը նույնն էր Սաութհեմփթոնի դեմ, և չօգտագործված փոխարինող էր մարտի 2-ին Ուեմբլի մարզադաշտում «Մանչեսթեր Սիթիի» դեմ եզրափակիչ պարտության ժամանակ։

2014թ. հուլիսի 6-ին Ուստարին կրկին վերադարձավ իր հայրենիք՝ խաղալու «Նյուելս Օլդ Բոյզում»՝ համաձայնելով մեկուկես տարվա պայմանագրի: Հաջորդ տարվա դեկտեմբերի 16-ին նա տեղափոխվել է մեքսիկական Լիգա՝ պայմանագիր կնքելով «Ատլաս»-ի հետ: 2017թ. նոյեմբերի 2-ին, վերջինիս կազմում «Տիգրես ՈՒԱՆԼ»-ի դեմ 1-1 հաշվով տնային խաղի վերջին րոպեներին, գնդակը առաջ հարվածելիս նա ստացավ սարսափելի վնասվածք ձախ ծնկին, ինչի պատճառով ստիպված էր մի քանի ամիս բաց թողնել։

Ուստարին 2019 թվականի հուլիսին տեղափոխվել է Ուրուգվայի Պրիմերա Դիվիզիոն, որպես ազատ գործակալ միանալով «Մոնտեվիդեոյի Լիվերպուլին»: Այնուհետև նա հանդես է եկել Մեքսիկայի բարձրագույն դիվիզիոնի «Պաչուկայում», Չիլիի ֆուտբոլի առաջնության «Աուդաքս Իտալիանոյում» և ՄԼՍ-ի «Ինտեր Մայամիում»։

Ուստարին անվիճելի հիմնական խաղացող էր Պաչուկայում իր կարիերայի մեծ մասի ընթացքում, որտեղ նա հաղթել է 2022 թվականի Ապերտուրան և նաև ստացել ավագի կոչում։ Ինտերում նա 2025 թվականի մրցաշրջանի սկզբին դարձել  է թիմի առաջին համարի դարպասապահը՝ գերազանցելով Դրեյք Կալենդերին, 2025 թվականի ՖԻՖԱ-ի ակումբային աշխարհի գավաթի «Ալ Ահլիի» դեմ առաջին խաղում Ուստարին կատարել է մի շարք փրկություններ, այդ թվում՝ Տրեզեգեից 11 մետրանոց հարվածի փրկություն, և խաղն ավարտվեց ոչ-ոքի։ Խաղից հետո մարզիչ Խավիեր Մասկերանոն գովաբանեց նրա խաղը՝ ասելով. «Օսկարը մեզ փրկեց առաջին խաղակեսում, ոչ միայն 11 մետրանոց հարվածի ժամանակ, այլ նաև երկու կամ երեք այլ հիանալի սեյվերի շնորհիվ»։

## Միջազգային կարիերա
Ուստարին խաղացել է Արգենտինայի մինչև 20 տարեկանների հավաքականի բոլոր խաղերում, որը հաղթել է 2005 թվականի ՖԻՖԱ-ի երիտասարդական առաջնությունում։ 2006 թվականի մայիսի 15-ին ավագ հավաքականի մարզիչ Խոսե Պեկերմանը նրան ընդգրկել է 2006 թվականի ՖԻՖԱ-ի աշխարհի առաջնության հավաքականում՝ իր «Խետաֆե»-ի թիմակից Աբբոնդանցիերիի հետ միասին, սակայն նա չմասնակցեց խաղերին։

Ուստարին իր առաջին լիարժեք խաղը անցկացրել է 2007 թվականի օգոստոսի 22-ին՝ մասնակցելով Նորվեգիայում անցկացված ընկերական հանդիպմանը, որն ավարտվեց 2-1 հաշվով պարտությամբ։ Նա նաև սկսել է մինչև 23 տարեկանների հավաքականի հաղթական արշավը 2008 թվականի Պեկինի ամառային օլիմպիական խաղերում, սակայն քառորդ եզրափակիչում Նիդեռլանդների դեմ խաղում ստացավ ոտքի լուրջ վնասվածք՝ ութ ամիս մնալով խաղադաշտից դուրս։

## Անձնական կյանք
Ուստարիի աներ՝ Ռիկարդո Ջուստին, նույնպես ֆուտբոլիստ էր։ Նա նույնպես ներկայացրել է Ինդեպենդիենտեն, Նյուելսը և Արգենտինան։ Նա խաղացել է 1986 և 1990 թվականների ՖԻՖԱ-ի աշխարհի առաջնություններում՝ հասնելով երկու եզրափակիչներին, հաղթելով առաջինում և պարտվելով երկրորդում:

## Կարիերայի վիճակագրություն

## Ձեռքբերումներ
**Բոկա Խունիորս**
*Արգենտինայի գավաթակիր: 2011–12

**Խետաֆե**
*Իսպանիայի գավաթի փոխչեմպիոն: 2007–08

**Սունդերլանդ**
*Ֆուտբոլի Լիգայի գավաթի փոխչեմպիոն: 2013–14

**Պաչուկա**
*Ապերտուրա։ 2022

**Ինտեր Մայամի**
*Երկրպագուների գավաթ: 2024

**Արգենտինայի երիտասարդական հավաքական**
*Մինչև 20 տարեկաների Աշխարհի առաջնություն: 2005
*Ամառային Օլիմպիական խաղեր: 2008

**Անձնական**
*Մեքսիկայի լիգայի լավագույն աստղերը: 2022

## Ծանոթագրություններ

 
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:Ալմերիայի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինայի ֆուտբոլի ազգային հավաքական
Կատեգորիա:Արգենտինացի ֆուտբոլիստներ
Կատեգորիա:Բոկա Խունիորսի ֆուտբոլիստներ
Կատեգորիա:Բուենոս Այրես քաղաքում ծնվածներ
Կատեգորիա:Ինդեպենդիենտեի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Նյուելս Օլդ Բոյզի ֆուտբոլիստներ
Կատեգորիա:Պաչուկայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Տղամարդկանց ֆուտբոլի դարպասապահներ